ועדת הכלכלה, כנסת 20, פרוטוקול מספר 407, 2017-01-10 09:30

איתן כבל: אנחנו מתחילים את הדיון בנושא:

איתן כבל: הצעת חוק להסדרת השימוש בכרטיס חכם בתחבורה הציבורית, והצעת חוק לתיקון פקודת התעבורה (מרכז שירות ארצי לעניין כרטיס רב-קו), התשע"ה-2015, של חבר הכנסת אייכלר.

איתן כבל: בוקר טוב, גברתי מנהלת הוועדה, יועצת משפטית, יועצות, רשמת, דובר, חברי כנסת, אורחים נכבדים.

איתן כבל: הדיון, אני רוצה להבהיר, הוא לא על המוניות, שאף אחד לא יטעה.

איתן כבל: זה דיון על הרב-קו.

איתן כבל: אנחנו רוצים לשלב את המוניות בתוך התהליך הזה.

איתן כבל: הן אפילו לא הפסיק של הפסיק של הפסיק בתוך התהליך הזה.

איתן כבל: כשעסקנו בענייני המוניות, אמרתי, אמרנו, חברי הכנסת, שהשאיפה שלנו והרצון שלנו לבצע שתי פעולות.

איתן כבל: אחת, שהרב-קו יעסוק גם בנהגי המוניות, ושתיים, עניין הסבסוד, כן או לא סבסוד, ואם כן, איפה.

איתן כבל: אלה שני דיונים נפרדים.

איתן כבל: אני מתנצל בפני כל הנהגים שרצו להיות פה ואין מקום.

<לאה ורון: כל אלה שנשארו במשרדים.

איתן כבל: אני לא מתכוון לקיים עכשיו דיון על המוניות, זה לא הדיון, אני חוטא למטרה של החוק.

איתן כבל: זו תהיה עוד דרך לעכב את התהליך.

איתן כבל: אני לא רוצה שנמצא את עצמנו עוסקים בחוק שכשהוא יונח הוא כבר יהיה בבוידם כי הוא יהיה ישן.

איתן כבל: אני מבקש לקבל את המידע אם יש טכנולוגיה חדשה, מתי היא אמורה להיכנס, כדי שכבר נבצע את ההתאמות הנדרשות.

<דרור גנון: החוק תומך בטכנולוגיות עתידיות.

איתן כבל: אם נתפוס את עצמנו עוסקים ברב-קו שעבר זמנו ובטל קורבנו, מה עשינו.

איתן כבל: אני אומר את הדברים כדי שמישהו לא יבוא ויטען אחר כך טענות כאלו ואחרות לעניין.

ישראל אייכלר: אדוני היושב-ראש, בגלגול הראשון של החוק הוא נקרא כרטיס חכם.

ישראל אייכלר: במשך 5 או 6 שנים למדנו שהכרטיס אולי חכם - -

איתן כבל: ההתנהלות היא טיפשית.

ישראל אייכלר: החוכמה שלנו לא נראתה על הכרטיס בכל הפרטים.

ישראל אייכלר: הייתה תקופה ארוכה שהיועצת המשפטית טענה שיש בעיות קשות בתקנות.

<אתי בנדלר: בהיבטי הגנת הפרטיות ואבטחת מידע.

<אתי בנדלר: בעיקר בהיבטי הגנת הפרטיות בנוסח הקודם שהיה.

ישראל אייכלר: נכון.

ישראל אייכלר: אני מקווה שהתגברנו על כל הדברים האלה.

ישראל אייכלר: אנחנו צריכים, כמו שאמר היושב-ראש, שהכרטיס הזה יהיה רלוונטי להיום.

ישראל אייכלר: כשהנוסע עולה היום לאוטובוס, הוא מעכב את הנהג, הנהג מעכב את הנוסעים שבאים אחריו.

ישראל אייכלר: הכרטיס הזה גרם למצב שבו התחלנו להתגעגע לקופה הישנה והטובה שממנה הנהגים היו מוציאים 10 אגורות מהשורה הזאת, 10 אגורות מהשורה הזאת.

ישראל אייכלר: האנשים שיושבים פה זוכרים את זה.

ישראל אייכלר: אני הצעתי שבמקום שכל נהג יהיה מרכז שירות, במקום שהוא יהיה מודיעין, יתעצבן ויתעכב, משרד התחבורה ייקח את העניין על הראש שלו, יקים מרכז שירות ארצי לעניין כרטיס הרב-קו.

ישראל אייכלר: המרכז הזה ירכז את מתן השירות לציבור הנוסעים בכל הקשור למידע והפצת הכרטיסים האלה, שזה מה שחסר לי בהצעת החוק הממשלתית.

איתן כבל: נראה לי שאתה עוסק בטכנולוגיה ישנה.

איתן כבל: אוי ואבוי אם החוק יהיה בתנאים שאדוני מתאר.

איתן כבל: אני רוצה שהאדם יקבל את הכרטיס בלי להתרוצץ.

<אתי בנדלר: אדוני מדבר על הטענת הכרטיסים.

ישראל אייכלר: ביקשתי שמשרד התחבורה יקים מרכזי שירות, יציב מכשירים אוטומטיים בפריסה ארצית לשם הנפקת כרטיסי הרב-קו ובירור הסכום הטעון בכרטיס האמור.

ישראל אייכלר: כמו שאדם ניגש לכספומט והוא יודע בדיוק כמה יש לו בבנק, כך הוא ייגש למכונה ויראה מה המצב שלו.

ישראל אייכלר: אני מבקש שמשרד התחבורה יטפל בפניות ציבור בנושא כרטיס הרב-קו, ובכלל זה בפניות נוסעים המבקשים לקבל החזר כספי בשל אי ניצול הסכום הטעון בכרטיס הרב-קו.

ישראל אייכלר: אנשים לא מקבלים את זה חזרה באוטובוס, הם צריכים ללכת לאיזה שהוא מרכז אחד שיש בעיר.

ישראל אייכלר: זה מעכב את האנשים.

ישראל אייכלר: אני רוצה שגם מרכז השירות יוכל לשלוח לאנשים את הכסף חזרה בדואר, או דרך איזו שהיא הפקדה לבנק.

ישראל אייכלר: הסעיף השלישי מדבר על כך שמרכז השירות ינהל את ההתחשבנות הכספית הנוגעת לתשלום בעד נסיעה באוטובוס באמצעות כרטיס הרב-קו.

ישראל אייכלר: יש כל מיני מחירים לכל מיני גילאים.

ישראל אייכלר: הסעיף האחרון שאני מציע מדבר על כך שעובדי מרכז השירות הארצי יהיו עובדי המדינה, שזה לא יהיה בידיים פרטיות של כל מיני מפעילים שיש להם אפשרות לתת שירות או לא לתת שירות.

ישראל אייכלר: אני רוצה שהם יהיו עובדי משרד התחבורה.

ישראל אייכלר: עד כאן החוק שלי.

ישראל אייכלר: אני מבקש לצרף את זה להצעת החוק הממשלתית להסדרת הרב-קו.

<חוה ראובני: הצעת החוק לתיקון פקודת התעבורה משנת 2010, שמספרה 100, דיברה על הסמכת שר התחבורה להתקין תקנות בשלל ההיבטים שנוגעים לכרטוס החכם.

<חוה ראובני: החוק הזה נחקק אחרי שכבר החל השימוש, אם כי לא גורף, בכרטיסים חכמים בתחבורה ציבורית.

<חוה ראובני: דיון או שניים שהיו בוועדה הזאת, כמו גם העבודה שהתחלנו לעשות על התקנות שיותקנו מכוח אותו חוק אם וכאשר הוא יאושר, הביא אותנו לתובנה שיש צורך בחוק נפרד ועצמאי.

<חוה ראובני: ההסדר שהוצע שם היה רזה מידי מבחינה עקרונית.

<חוה ראובני: ההסדר לא יכול לשבת בפקודת התעבורה, כי אנחנו מדברים על הסדרים שצריכים לחול גם על רכבות ורכבות קלות שמוסדרות בפקודת מסילות הברזל.

<חוה ראובני: להעתיק את זה אי אפשר, כי זה מדבר גם על הממשקים בין שתי מערכות התחבורה האלו - המסילתית והכבישית.

<חוה ראובני: עברנו למתכונת של חוק עצמאי, נפרד, שיחול על כל המערך על ידי כל נותני השירותים בתחבורה הציבורית.

<חוה ראובני: לגבי הצעת החוק של מר אייכלר.

<חוה ראובני: הצעת החוק הזאת היא אותה הצעת חוק שאדוני הניח בשנת 2013.

<חוה ראובני: מאז חלו שינויים עצומים במערך השירות לציבור.

<חוה ראובני: על הרבה מהנושאים שאדוני מציע יש מענה בסעיף 9 להצעת החוק הממשלתית.

<חוה ראובני: יש דברים שאולי לא נסכים עם הצעתו של אדוני.

<חוה ראובני: אני מניחה שנדבר על הדברים כשנגיע לסעיף 9.

<חוה ראובני: יש היום פריסה של 130 מרכזי שירות בכל רחבי הארץ.

ישראל אייכלר: שלכם?

<חוה ראובני: הם של זכיין שלנו, לא של המפעילים.

<חוה ראובני: זה לא משרד התחבורה עצמו, זה גורם מטעם משרד התחבורה, הוא קשור בחוזה עם משרד התחבורה.

יעקב גיל: הם עדיין לא יודעים לטפל בבעיות חוצות מפעילים.

חמד עמאר: מרכזי השירות הם של משרד התחבורה?

<חוה ראובני: הם זכיין של משרד התחבורה.

<חוה ראובני: רואים אותם בתחנות רכבת, בקניונים.

<חוה ראובני: הרבה מהבעיות נפתרו.

<חוה ראובני: יש בעיות שלא נפתרו, בין אם כי יש מחשבה שאי אפשר לעשות את זה בדרך שאדוני מציע, ובין אם לא עובדים טוב וצריך לשפר איך שעובדים.

<רן שדמי: כמה מילים מה זה הכרטיס החכם, כרטיס הרב-קו, מה יש בו, מה היתרונות שלו.

<רן שדמי: הכרטיס הוא כרטיס שנראה כמו כרטיס אשראי לכל דבר ועניין.

<רן שדמי: הוא מאובטח.

<רן שדמי: רק מי שרשאי למכור או לכבד כרטיסים בתחבורה הציבורית יודע את קוד האבטחה.

<רן שדמי: בכרטיס הזה קיים זיכרון ומידע.

<רן שדמי: הוא זוכר את זכאות ההנחה שמגיעה לנוסע, איזה הסדרי נסיעה יש לו על הכרטיס – חופשי חודשי, ערך צבור וכו'.

<רן שדמי: הוא גם זוכר את הנסיעות האחרונות שבוצעו.

<רן שדמי: לכרטיס יש יכולת לשדר ולקלוט מידע.

<רן שדמי: ברגע שעולים לאוטובוסים ועושים איזה תהליך של תיקוף או מכירה, הנתון הזה נקלט במכשיר הכרטוס של האוטובוס ומשודר החוצה.

<רן שדמי: יש לו עיצוב שכולם מכירים.

<רן שדמי: מה היתרונות בכרטיס החכם?

<רן שדמי: אם אנחנו מדברים על הנוסע, אז מהירות העלייה, המעבר בין מפעילים, הנוחות.

<רן שדמי: על אותו כרטיס אפשר לטעון מספר זכויות נסיעה - ערך צבור, חופשי חודשי, חופשי יומי.

<רן שדמי: לא צריך להחזיק עבור כל הסדר נסיעה איזה שהוא כרטיס מיוחד.

<רן שדמי: טבועה עליו הזכאות להנחה, אם זה אזרח ותיק, נוער וכו'.

<רן שדמי: יש את כל מה שקשור לנושא הביטוח והיכולת לשחזר את המידע על הכרטיס למי שעושה כרטיס פרסונאלי מזוהה.

<רן שדמי: גם אם אבד לו הכרטיס, הוא יכול להגיע לאותם מרכזי שירות שישחזרו לו את המידע שהיה לו על הכרטיס על גבי כרטיס חדש.

<רן שדמי: המידע לא הולך לאיבוד, מה שלא היה קיים לפני שהיה הכרטיס החכם.

<רן שדמי: המערכת הזאת של כרטיס חכם היא מערכת מבוקרת, היא מוכרת מבחינת מס הכנסה, הנהלת חשבונות.

<רן שדמי: המידע שנצבר בתוך מערכות הכרטוס מוכר.

<רן שדמי: יש יכולת בקרה ומניעה של ניצול לרעה בשימוש לא נכון בכרטיס.

<רן שדמי: מבחינתנו, מבחינת הרשות, מבחינת הממשלה, השימוש בכרטיס מאפשר לנו בקרה טובה על כל הנושא של תשלומי הסובסידיות, הוא מאפשר שיתוף פעולה בין מפעילים.

<רן שדמי: אני מזכיר לכם שרק בתחילת 2016 עשינו רפורמה ענקית לאוטובוסים ולרכבות.

<רן שדמי: אי אפשר היה לעשות אותה בלי הכרטיס חכם.

<רן שדמי: זה מאפשר לנו לעשות הסדרי נסיעה, זכויות נסיעה מתקדמות, למשל הערך הצבור.

<רן שדמי: ערך צבור בלי כרטיס חכם לא יכול לעבוד.

<אתי בנדלר: מה זה ערך צבור?

<רן שדמי: ערך צבור זה סוג של כסף שאושר לטעינה על גבי כרטיס הרב-קו.

<רן שדמי: ההנחה שניתנת על הערך הצבור ניתנת מראש.

<רן שדמי: זה כמו שהיה בעבר הנחות על כרטיסיות.

<רן שדמי: אם אזרח ותיק טען ב-100 שקל, הוא יקבל זכויות נסיעה בשווי של 200 שקל.

<רן שדמי: היופי של הכרטיס הזה הוא בכך שהוא משמש את כל מפעילי התחבורה הציבורית.

<רן שדמי: אם אתה עולה על אוטובוס או על רכבת, מחיר הנסיעה ירד לך מהסכום הצבור שעל הכרטיס.

<רן שדמי: זה הכרטיס היחידי שמשותף לאוטובוסים ולרכבות.

ישראל אייכלר: בשעתו, כשדנו בחוק, האזרח היה צריך לקנות חוזה נפרד על כל נסיעה – מירושלים לנתניה, מירושלים לחיפה.

<רן שדמי: כרטיסייה נפרדת.

ישראל אייכלר: הוא לא יכול היה לקחת את הזכות שיש לו פה לנסיעה לנתניה.

ישראל אייכלר: האם היום הוא יכול לנסוע לכל מקום?

ישראל אייכלר: זה כמו כרטיס אשראי בכספומט?

<רן שדמי: אני לא יודע אם כמו, אבל באופן כללי כן.

<רן שדמי: אם יש לו 100 שקל בערך הצבור, הוא יכול לנסוע לאיפה שהוא רוצה.

ישראל אייכלר: לא צריך חוזה על כל נסיעה?

<רן שדמי: לא.

ישראל אייכלר: זה כבר שיפור.

<לאה ורון: מה הן המדרגות לטעינה?

<רן שדמי: המדרגות לטעינה הן 30,50,100 ו-200.

<רן שדמי: יש טעינה מיוחדת לעיריות שמשלמות עבור תלמידים.

<רן שדמי: זה יכול להיות גם 400 שקל.

איתן כבל: על פי מה נקבע התמחור?

<רן שדמי: תעריף הנסיעה נקבע בצו הפיקוח.

איתן כבל: למה אפשר לטעון רק ב-200 שקלים?

איתן כבל: אולי נעשה הנחה למי שמטעין ב-1000 שקלים.

<רן שדמי: יש מגבלות של בנק ישראל, אנחנו לא יכולים לעשות את זה בכל הסכומים.

איתן כבל: הלבנת הון בכרטיס הטענה של 1000 שקל?

<חוה ראובני: זה לא עניין של הלבנת הון.

<חוה ראובני: במסגרת הדיונים על החוק הזה, אחת מהשאלות שעלתה היא הנושא של הביטוח, היחס עם חוק כרטיסי חיוב שבו יש איזה שהוא סכום שבן אדם סופג במקרה שגונבים לו כרטיס אשראי.

<חוה ראובני: מדובר שם על בערך 400 שקל.

איתן כבל: מה העניין הזה?

איתן כבל: בטח שני שליש מהדיונים היו על זה.

<חוה ראובני: הייתה ישיבה אחת אצל המשנה ליועץ דאז, שרית דנה.

<רן שדמי: הסכום השכיח שטוענים הוא 50 ו-100 שקלים.

איתן כבל: תן אפשרות.

איתן כבל: זה מהווה איזה שהוא טורח ללכת כל פעם להטעין את הכרטיס.

<קריאה: אפשר לטעון באינטרנט.

איתן כבל: זה יכול להיות.

יעקב גיל: כרטיס הרב-קו שונה מכרטיס אשראי, כיוון שכל הכסף נמצא פיזית על הכרטיס.

יעקב גיל: כל תקלה הכי קטנה שיש – הטענה לא נכונה, טעות, האזרח מטורטר למרכז שירות.

יעקב גיל: מרכז השירות יכול לטפל היום רק בבעיה של המפעיל שרלוונטי עבורו.

יעקב גיל: אם הייתה לך תקלה ברכבת והנפקת את הכרטיס ב"דן", אתה לא יכול לטפל בתקלה בכל מרכז שירות.

יעקב גיל: יש היום נסיעות שעולות עשרות שקלים, לכן הטענה ב-200 שקלים זה לא סכום מספק.

יעקב גיל: יתרה מזאת, יש כרטיסים שנחסמים.

יעקב גיל: יש רשימה שחורה של כרטיסי רב-קו שיש בהם סכום גבוה מידי.

יעקב גיל: מה שקורה היום עם הרב-קו זה שהאזרח צריך להגיע אל השירות, השירות לא מגיע אל האזרח.

יעקב גיל: צריך לשנות את המצב הזה.

איתן כבל: כשהרב-קו יצא לדרך, הפיתוחים היו מאוד מיושנים.

איתן כבל: היום העולם הוא עולם אחר, אין דבר שאי אפשר לעשות.

חמד עמאר: יש מדינות שזה מחובר לחשבון האישי של האדם, הוא לא צריך לבוא ולטעון באף מקום.

<חוה ראובני: החוק מסדיר 3 סוגי כרטיסים.

<חוה ראובני: הסוג הראשון הוא כרטיס אנונימי - לא נוטלים ולא שומרים שום פרטים מזהים של בעל הכרטיס.

<חוה ראובני: אם אתה הולך לקופת הכרטיסים, לנהג, למרכז השירות ומשלם 10 שקלים, אתה מקבל כרטיס שאף אחד לא יודע למי הוא נמכר.

<חוה ראובני: המשמעות של הכרטיס היא פרטיות מוחלטת לגבי הנסיעות.

<חוה ראובני: יש אפשרות לשחזור, אבל רק שחזורים שאינם מצריכים גישה למאגרי מידע.

<חוה ראובני: זה לא במצב של אובדן.

<לאה ורון: מה היתרונות?

<חוה ראובני: היתרון העיקרי של הכרטיס הזה הוא הפרטיות המוחלטת.

<חוה ראובני: הכרטיס הוא בלי תמונה, בלי פרטים מזהים, הוא ניתן להעברה מנוסע לנוסע.

<חוה ראובני: היום אני משתמשת בזה, מחר בעלי נוסע עם זה.

<חוה ראובני: אלה שני היתרונות שלו.

<חוה ראובני: ה"מחיר" שאדם משלם תמורת הדברים האלה הוא בזה שאת המידע שנמצא על הכרטיס אפשר לשחזר רק מהכרטיס עצמו, לא כשהוא הולך לאיבוד.

ישראל אייכלר: הנסיעה בכרטיס האנונימי יקרה יותר?

<חוה ראובני: לא.

<קריאה: אין הנחות באנונימי.

האם נתוני הנסיעה, לא השם של האיש או תעודת הזהות שלו, נשמרים במערכת כדי שתוכלו להפיק לקחים, כדי שתוכלו לדעת איפה יש עומס, איפה אין עומס, דברים כאלה?

<חוה ראובני: בהחלט.

<חוה ראובני: יודעים לאיפה כרטיס מספר 17 נסע, רק לא יודעים מי השתמש בו.

<חוה ראובני: אפשר לטעון בו רק הסדרי נסיעה שאינם מותנים בזכאות אישית.

<חוה ראובני: ערך צבור ניתן לטעון בו, אבל הנחה לקשיש, לילד, חופשי חודשי - זה כבר לא.

יעל כהן-פארן: למה חופשי חודשי לא?

<חוה ראובני: כי חופשי חודשי הוא כרטיס שמבוסס על נסיעות של אדם יחיד.

<חוה ראובני: כרטיס חכם לשימוש אישי הוא כרטיס ביניים בין האנונימי לפרסונאלי המלא.

<חוה ראובני: בכרטיס חכם לשימוש אישי מחזיק הכרטיס מזדהה בשלב הנפקת הכרטיס.

<חוה ראובני: מכיוון שעל הכרטיס כתוב את שמו ויש את תמונתו, אפשר לטעון בו זכאות אישית של ילד, קשיש, סטודנט וכיוצא בזה.

<חוה ראובני: הנתונים האלה אינם נשמרים במאגר מידע.

יוסי יונה: למי יש את המידע לגבי היותי סטודנט, נכה?

<חוה ראובני: מרכז השירות בודק את זה, מאמת את זה, מטביע את הפרטים על גבי הכרטיס, הוא לא שומר אותם במאגר המידע.

<חוה ראובני: על גבי הכרטיס ידוע מי המשתמש, אבל במאגר המידע לא יודעים למי הכרטיס הזה שייך.

<חוה ראובני: המשמעות היא שיש פרטיות מוחלטת של נסיעות, שזה כמו בכרטיס האנונימי, ויש את האפשרות לטעון הסדרי נסיעה אישיים.

יוסי יונה: המרכזים האלה נגישים?

<חוה ראובני: יש 130 מרכזים ברחבי הארץ.

חמד עמאר: המחירים משתנים בין כרטיס לכרטיס?

<חוה ראובני: אפשרות השחזור של הכרטיס הזה היא כמו של הכרטיס האנונימי.

יוסי יונה: עלתה טענה שהנגישות בפריפריה היא מינימאלית, זה נכון?

<רן שדמי: אני חושב שזה לא נכון.

<רן שדמי: אפשר להסתכל באינטרנט על המיקומים המדויקים, על הכתובות של מרכזי השירות האלה.

<רן שדמי: הם פרוסים מאילת עד קריית שמונה.

<רן שדמי: הם נמצאים איפה שאנשים נוסעים באוטובוסים, לא במקומות שכוחי אל.

<רן שדמי: אני חושב שהם נגישים לכל דבר.

איתן כבל: אני רוצה סיפור דרך לכל סוג של כרטיס.

<חוה ראובני: הכרטיס השלישי הוא הכרטיס החכם הרשום.

<חוה ראובני: כרטיס חכם רשום הוא כרטיס שגם עליו וגם במאגר המידע יש פרטים מזהים של מחזיק הכרטיס.

<חוה ראובני: המשמעות היא שמאגר המידע צובר מידע לגבי הנסיעות של האדם.

<חוה ראובני: מדובר במידע מאוד מוגבל.

<חוה ראובני: מדובר במידע עם סדרה של הגנות: הגבלה על סוגי המידעים, הוראות לגבי מחיקה, הגבלות זכות גישה.

<חוה ראובני: עשינו עבודה מאוד ארוכה ומאוד יסודית עם רשות משפט וטכנולוגיה כדי לשים במצב הזה את מרב ההגנות על הפרטיות.

<חוה ראובני: כאן, צריך להבין, נצבר המידע הזה.

חמד עמאר: יש לכם אפשרות לדעת על כל הנסיעות של אותו אדם.

<קריאה: זה שיש אפשרות עוד לא אומר שמותר להם לבדוק את זה.

<קריאה: זאת אפשרות טכנית.

<חוה ראובני: יש לי רישום על כך שכרטיס מספר כך וכך עלה לקו אוטובוס כך וכך בירושלים, בשעה כך וכך.

<חוה ראובני: במאגר נפרד רשום לי למי שייך אותו כרטיס.

חמד עמאר: יש אפשרות כזאת.

<חוה ראובני: זה מחייב הצלבת מאגרים.

חמד עמאר: אם את מצליב את המידע אתה יכול לדעת כל מקום ומקום שהאדם נסע אליו.

חמד עמאר: אין פרטיות בזה.

איתן כבל: זה בטח יותר טוב מהמאגר הביומטרי שהצבעת עליו.

<חוה ראובני: יש בחוק הגבלות מאוד מפורטות לגבי שמירת המידע הזה, מחיקתו, מתי מותר להצליב את המידעים האלה.

איתן כבל: הבעיה שיש אפשרות כזאת.

<חוה ראובני: התועלת שמחזיק הכרטיס מקבל בוויתור על הפרטיות שלו היא אפשרות שחזור.

<חוה ראובני: אם הוא מאבד את הכרטיס, אם הכרטיס נגנב, הוא יכול לקבל חזרה את כל מה שהיה לו על הכרטיס.

<חוה ראובני: אם נשארו לו 28 יום בחופשי חודשי, אם נשארו לו 180 שקל בערך הצבור, הוא מקבל את כל זה חזרה.

<חוה ראובני: זה יתרון אחד.

<חוה ראובני: הוא יכול לטעון את כל הסדרי הנסיעה שמתאימים לנתונים האישיים שלו.

<חוה ראובני: זה כרטיס שלא ניתן להעברה בין משתמשים, הוא מזוהה לפי הזכויות הפרטניות שלו.

<אתי בנדלר: גם הכרטיס החכם לשימוש אישי.

<חוה ראובני: נכון.

<חוה ראובני: הבחירה של כל אחד שמבקש כרטיס היא בהתאם לסדרי העדיפויות שלו.

<חוה ראובני: אם כילדה הייתי מאבדת כרטיסיות, אולי היה שווה לי לוותר על הפרטיות ושיהיה לי כרטיס שאוכל לשחזר אותו.

<חוה ראובני: כיום אני מחזיקה כרטיס אנונימי.

<חוה ראובני: כל אחד עושה את השקלול שלו.

<קריאה: הצענו את החלופה של הכרטיס שהוא חצי אנונימי למי שזכאי להנחות.

חמד עמאר: אתם מכניסים מידע שמוחקים אותו אחרי זה?

<חוה ראובני: מכניסים מידע רק לכרטיס, לא למאגר המידע.

<חוה ראובני: הליך ההנפקה כולל זכות בחירה של סוג הכרטיס לפי מידע מלא שיקבל מבקש ההנפקה לגבי כל אחד מסוגי הכרטיסים.

<חוה ראובני: ניתן לקבל את המידע הזה גם בשפות שונות.

<חוה ראובני: ההליך כולל אימות נתונים מזכים מול מאגרי המידע של הגורמים המאשרים את הזכאות.

יעל כהן-פארן: אם מישהו נכה, אתם הולכים לאמת את זה מול ביטוח לאומי?

<חוה ראובני: הכוונה היא לעבור לאימותים מול מאגרי מידע, לא מול תעודות.

יעקב גיל: זה מתכון לבעיות רציניות.

<חוה ראובני: גם באותם מקרים שהמנפיק קיבל פרטים במסגרת הליך ההנפקה, הוא מוגבל בשימושים שהוא יכול לעשות בהם.

<חוה ראובני: הפרטים הם רק למטרת השירות של הכרטוס החכם.

<חוה ראובני: אם הוא מבקש שימוש למטרות נוספות, למשל מועדון לקוחות, אז יש הגבלות.

<חוה ראובני: יהיה ברור למבקש מה הוא חייב למסור, מה הוא לא חייב למסור, מה עתיד להיעשות במידע שלו, על-מנת שלא ינצלו את המעמד הזה לחליבת מידע.

איתן כבל: זה חייב להיות הדבר הכי ידידותי עלי אדמות.

איתן כבל: אני רואה שצריך לשלוח את כל המשתמשים לסמינר כדי להבין במה דברים אמורים.

איתן כבל: כשאומרים לי מרכזי שירות, זה נהיה עסק מבהיל.

איתן כבל: המערכת היא כל כך חכמה היום, כל כך מפותחת, אין שום סיבה בעולם שהיא לא תייצר נגישות וידידותיות למשתמש.

איתן כבל: זה אל"ף בי"ת.

איתן כבל: אנחנו מדברים פה סך הכל על תחבורה.

איתן כבל: האח הגדול מקבל עלינו עיניים בכל רגע.

איתן כבל: מי שדואג אלה ישרי הדרך.

איתן כבל: הנוכלים יודעים להתגבר על זה.

איתן כבל: הרוב המכריע של האזרחים, ברוך השם, הם אנשים ישרי דרך.

איתן כבל: כשאתה עומד בפקק, 1000 מכוניות עומדות בתור, מכונית או שתיים לא.

איתן כבל: הפגיעה בפרטיות זאת נקודה שנצטרך לתת עליה את הדעת.

איתן כבל: אני יודע שאי אפשר למנוע אותה לגמרי, אבל צריך למצוא את הכלים איך למזער אותה.

איתן כבל: נקודה נוספת נוגעת לנושא הראשון של זמינות וידידותיות.

איתן כבל: זה לא יכול להיות מסובך.

איתן כבל: ההסבר חייב להיות הכי פשוט עלי אדמות.

איתן כבל: הנקודה האחרונה נוגעת לנוסע המזדמן.

איתן כבל: אני לא צריך בשביל נסיעה פעם בכמה זמן להיות חלק ממערך הרב-קו.

איתן כבל: נניח שאני ומשפחתי מגיעים לירושלים ורוצים להשתמש בשירותים השונים בלי לקנות רב-קו.

איתן כבל: אני רוצה שתהיה לי אפשרות לקנות x נסיעות כך שאוכל לעבור לאוטובוס, לרכבת, למונית השירות.

איתן כבל: דבר אחרון, מרכזי השירות.

איתן כבל: מרכזי השירות צריכים להיות בשיתוף פעולה.

איתן כבל: אני מעלה להצבעה את המיזוג של הצעת החוק הפרטית עם הצעת החוק הממשלתית.

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים – אין

<אתי בנדלר: זה יעבור לאישור ועדת הכנסת.

דב חנין: אני שמח שאנחנו מתקדמים בחקיקה בנושא הזה.

דב חנין: כשאנחנו מדברים על הכרטיס החכם, וזה עוד לפני שאני אדבר על כל הבעיות, הקשיים והאתגרים שלפנינו, אנחנו מדברים על הצלחה, אנחנו מדברים על מהלך שמצליח, על מהלך שעוזר לאנשים.

דב חנין: זה דבר חיובי, זה דבר מבורך, אנחנו צריכים לציין את זה.

דב חנין: מצד שני, לא צריך לנוח על זרי דפנה דמיוניים.

דב חנין: צריך להבין איפה האתגרים שלנו, איפה הבעיות שלנו, איזה קשיים נוצרו כתוצאה מהמהלך, איפה הפערים בין מה שאנחנו רוצים לבין המקומות שבהם אנחנו צריכים להיות.

דב חנין: אני רוצה לפתוח, אדוני היושב-ראש, בשאלת הידידותיות.

דב חנין: אנחנו נמצאים במאה ה-21.

דב חנין: לכולנו בכיס יש כרטיסים שהרגישות שלהם, המשמעות הכלכלית שלהם היא הרבה יותר גדולה מאשר של כרטיס הרב-קו.

דב חנין: הם גם הרבה יותר ידידותיים למשתמש.

דב חנין: ברב-קו אנחנו צריכים לעבור יותר מידי בעיות, קשיים ואילוצים כדי להפעיל את הכרטיס בצורה טובה.

דב חנין: כאן צריך לעשות שינויים, חלקם צריכים להיות גם בחקיקה, כדי להבטיח את המערכת של ההנפקה, ההטענה, התפעול, העדכון באמצעות האינטרנט.

דב חנין: צריך לייצר מערכת הרבה יותר נכונה של הטענה בתחנות האוטובוס, בתחנות המרכזיות, באוטובוסים עצמם, כדי ליצור מערך הרבה יותר זמין של שינויים בכרטיס כשיש צורך לעשות שינויים כאלה.

דב חנין: הדברים האלה צריכים עיגון בחקיקה.

דב חנין: יש בחקיקה הזאת דברים שהם פירוט יתר.

דב חנין: אני מאוד חושש שנעגן מערכות טכנולוגיות שהן היום הדרך שבה עובדים, אבל כשנשת

דב חנין: כנע שצריך משהו יותר מתקדם, נצטרך לתקן את החוק.

דב חנין: אני חושב שמקומו של הפירוט הזה בתקנות.

דב חנין: אני בדרך כלל שייך לעמדה ההפוכה שאומרת להרחיב בחקיקה ולצמצם בתקנות, אבל מכיוון שמדובר פה בנושאים טכנולוגיים שההתקדמות בהם מאוד מהירה, אנחנו צריכים ללכת לכיוון שיאפשר לנו גמישות יותר גדולה של המערכת הזאת.

דב חנין: ישנם נושאים שקשורים לזכויות אדם וזכויות אזרח.

דב חנין: אדוני הזכיר את הסוגיה של הפרטיות.

דב חנין: יש הרבה נושאים בהקשר של הפרטיות שצריכים בירור בדיון על החקיקה.

דב חנין: אני מקווה שנעסוק בהם.

דב חנין: יש הוראות בחוק שנראות לי קצת מוגזמות, כמו היכולת להפקיע כרטיס רב-קו.

דב חנין: למה?

דב חנין: אם אתה מפקיע כרטיס רב-קו מבן אדם שהכרטיס הוא לא שלו, שהוא משתמש בו בשקר, זה בסדר, אבל אם מדובר בכרטיס של האדם, מה פתאום להפקיע לו את הכרטיס, יש כל כך הרבה אמצעים לנקוט בהם.

דב חנין: זה נראה לי מוגזם מידי.

דב חנין: הנושא האחרון, שזה נושא שנוגע בנפשם של הרבה מאוד אנשים ונוגע בנפשה של התחבורה הציבורית, זה כל הנושא של נהגי המוניות.

דב חנין: אנחנו יצרנו פה כלי מאוד חזק ואפקטיבי, אבל השארנו סקטור מרכזי של התחבורה הציבורית בחוץ.

דב חנין: התוצאה היא שהסקטור הזה הולך וגווע.

דב חנין: אני אומר לכם, יש פה הרבה מאוד נציגים של נהגי מוניות שירות.

דב חנין: אני רוצה לומר לידידיי, נציגי נהגי השירות, אני יודע שזה החיים שלכם, אני מבין למה כולכם רוצים להגיע לפה, אבל החדר של הוועדה הזאת צר מלהכיל את כל האנשים שרוצים להגיע.

דב חנין: אנחנו עושים מאמצים גדולים עם מנהלת הוועדה כדי לאפשר לכם להגיע, אבל תצטרכו להבין שלא כולם יוכלו להיות בדיונים, זה יצטרך להיעשות בתיאום עם הוועדה כדי שאנשים שמגיעים יוכלו להשתתף בדיון.

דב חנין: הפתרון להכללת מוניות השירות ברב-קו, לא בכרטיסים אחרים, הוא מאוד מאוד פשוט.

דב חנין: מבחינה טכנית זה פשוט לחלוטין.

דב חנין: מבחינה כלכלית זה יחסוך למדינה כסף.

דב חנין: יש חשבון מאוד פשוט שמראה איך זה חוסך כסף למדינה.

דב חנין: להכניס אותם לרב–קו חוסך למדינה כסף.

דב חנין: זה גם הופך את החיים של האזרחים ליותר קלים.

יוסי יונה: למה זה לא עלה כחלק מהמערך?

דב חנין: זו שאלה שנצטרך לברר אותה במסגרת הדיון על החקיקה.

דב חנין: אני חושב שזה פתרון מאוד מאוד קל, מאוד אפשרי, מאוד זמין, מאוד זול.

דב חנין: הוא פותר את הבעיה למוניות השירות, הוא פותר את הבעיה לכל האחרים.

דב חנין: אני רוצה להגיד משפט אחרון לגבי מוניות השירות שנוסעות בשבת, וטוב שכך.

דב חנין: אין שום בעיה שהרב-קו במוניות השירות יפעל ביום חול, כאשר בימי שבת יישאר ההסדר הרגיל שקיים היום.

דב חנין: אף אחד מאיתנו לא רוצה אפרופו החוק הזה לעשות שינויים בסטטוס-קוו.

דב חנין: זה לא אומר שמונית שירות יכולה לעבוד עם המערכת של הרב-קו בימי חול ובימי שבת לא.

דב חנין: הכל פשוט, הכל אפשרי.

דב חנין: את זה צריך לעשות בחוק הזה.

אדוני היושב-ראש, אתה כמעט מתחנן למשרד שהדבר הזה יהיה ידידותי.

אני זוכר שבדיונים קודמים דיברנו על איך לוקח לנו כל כך הרבה זמן לעשות את זה בצורה נכונה.

אני מצטרף לדעתו של דב לא לקבע - ראיתי את זה גם במכתב של "15 דקות" - דברים שהם טכנולוגיים בחוק, אלא לעשות את זה יותר בתקנות שאפשר יהיה להתעדכן תוך כדי תנועה, שאפשר יהיה לעשות את הדברים העדכניים לאותה תקופה.

אני חושב שהמפתח הוא מה שאמרת.

אני מאוד מקווה שזה יהיה כאן בדיונים בוועדה.

אנחנו רוצים לראות בעיניים איך קונים, איפה קונים, איך מנפיקים, איך עולים לאוטובוס.

אני נורא נורא חושש, כי אם היו צריכים כל מיני חוות דעת משרית דנה לגבי הלבנת הון על הטענה של 50 או 100 שקלים - -

איתן כבל: יש מיליון אזרחים מודרים בישראל שאין להם כרטיסי אשראי, שאין להם חשבונות בנק.

איתן כבל: או שאלה אנשים שזה חלק מהחיים שלהם, או שאלה אנשים שהגיעו למצב הזה בגלל שהם בעלי עסקים.

איתן כבל: החיים מזמנים כל מיני דברים שלא רוצים ולא מתכננים.

איתן כבל: ביקשתי שגם הם יוכלו להתחבר לכבלים, ללוויין, לכל מיני פעולות כאלו ואחרות.

איתן כבל: כשהנחתי את הצעת החוק, אמרו לי: אתה יודע מה יקרה, זאת דרך להלבין הון.

איתן כבל: גם אני הייתי פעם פקיד.

איתן כבל: לפעמים אתה יושב ומייצר מפלצות שבכלל לא קיימות.

<חוה ראובני: זה בכלל לא הטעם, זה לגמרי לא קשור לזה.

גברתי, לא לקחתי את זה כנושא לדיון.

הכי חשוב זה שבסופו של דבר יהיה כלי שיחול על כל אמצעי התחבורה בצורה הנכונה, שהוא יהיה ידידותי בצורה מוחלטת.

אני רוצה לשבח את הצעת החוק של חברי הרב אייכלר.

אני חושב שגם מרכז הבקרה וגם מרכזי השירות למיניהם זה דבר שתצטרך, אדוני, לרדת לרזולוציה לגביהם.

כשאתה רוצה לרדת, אתה יודע לרדת לרזולוציות נכונות.

אני רוצה חשיבה יותר רחבה.

אני רוצה להעלות את הנושא של חופשי חודשי.

איתן כבל: בוא לא נרד לרזולוציות כבר עכשיו.

אני מבקש שנרד לרזולוציות המעשיות, כי בסופו של דבר זה שם המשחק.

שלא יקרה מצב שבעוד שנה, בעוד שנתיים נגלה שהמערכת הזאת מסורבלת, שהיא רק עושה יותר גרוע, כי זה פשוט יהיה אסון.

חמד עמאר: אדוני היושב-ראש, בתחילת דבריך התייחסת לנושא של המוניות.

חמד עמאר: אני חושב שחשוב מאוד שהנושא הזה יהיה בחוק.

חמד עמאר: שר התחבורה, שהיה כאן, אמר שהוא רוצה להכניס את המוניות לרב-קו.

חמד עמאר: אני חושב שמשרד התחבורה יכול להכניס את המוניות לנושא הזה.

חמד עמאר: אסור לנו להגיע למצב שאנחנו מחוקקים את החוק בלי להכניס את המוניות.

חמד עמאר: הן חלק מהשירות, הן חלק מהתחבורה הציבורית, הו חייבות להיות בנושא של הרב-קו.

חמד עמאר: הנושא השני הוא הנושא של הפרטיות.

חמד עמאר: במקום שיהיה לי במאגר שהאדם נסע מחיפה לתל-אביב, שיהיה המחיר של הנסיעה.

חמד עמאר: שלא יהיו רשומות הנסיעות שהוא עשה כל החודש, אפילו אם צריך להצליב את המידע מכאן ומכאן.

חמד עמאר: חשוב מאוד הנושא של הפרטיות של אותו נוסע שרוצה לנסוע ממקום למקום.

חמד עמאר: האם בכל נקודת הנפקה יש אפשרות למנפיק להתחבר לכל מאגרי הממשלה על-מנת לדעת אם האדם נכה?

<חוה ראובני: רק על פי בקשה להנפיק כרטיס אישי.

חמד עמאר: יש לכם את היכולת.

עבד אל חכים חאג' יחיא: האם צריך לבוא עם המסמכים, או יש לכם את זה במאגר?

חמד עמאר: אני חושב שמספיק שאותו אדם יביא לך תעודה רשמית מביטוח לאומי או מכל משרד אחר.

חמד עמאר: קיבלתי מידע על כך שאין מקום אחד של הנפקה בכל מגזר המיעוטים, האם זה נכון?

חמד עמאר: אם אין, אתם צריכים לתקן את זה.

חמד עמאר: בתוך ה-130 מקומות צריך לדאוג למקומות הנפקה במגזר של המיעוטים.

חמד עמאר: אם אני גר בשפרעם, ואני גר בשפרעם, אז יש בעיה אם אין לי אפשרות להנפיק כרטיס.

חמד עמאר: גם את הנושא הזה אני מבקש לבדוק.

חמד עמאר: אדוני היושב-ראש, אני מבקש להתייחס לנקודות ההנפקה.

<אתי בנדלר: אני מבקשת להעביר לוועדה רשימה מסודרת של המקומות.

חמד עמאר: אם אין את זה בחוק, אני רוצה לחייב בחוק את מקומות ההנפקה.

חמד עמאר: בשנת 2002 הייתי עוזר שר התחבורה במשרד התחבורה.

חמד עמאר: לא היה אז משרד רישוי אחד בכל מגזר המיעוטים.

חמד עמאר: אביגדור ליברמן נתן הוראה להקים משרד רישוי בשפרעם.

חמד עמאר: זה היה משרד רישוי ראשון שפתחו במגזר הלא יהודי.

חמד עמאר: הנושא החמישי והאחרון הוא העניין של הטעינה.

חמד עמאר: כשהסתובבתי בעולם ראיתי שיש אפשרות לטעון את הכרטיס דרך האינטרנט, שיש אפשרות לחבר את אותו כרטיס לחשבון הבנק של האדם כך שהוא לא צריך לטעון אותו בכלל.

חמד עמאר: אתה עולה, מעביר אותו.

חמד עמאר: אם יש לך בחשבון הבנק את האשראי המספיק אתה יכול להיכנס.

חמד עמאר: אני לא יודע לאיפה נגיע עם הטכנולוגיה שיש, אני לא יודע אם אנחנו יכולים להגיע לזה או לא.

עבד אל חכים חאג' יחיא: אני מסכים עם כל מילה שחברי חמד עמאר אמר.

עבד אל חכים חאג' יחיא: אנחנו מתייחסים למוניות שירות.

עבד אל חכים חאג' יחיא: דיברנו על כך שאם הן לא יהיו בתוך הרב-קו, זכות הקיום שלהן בבעיה.

עבד אל חכים חאג' יחיא: או שנחכה עם זה ונעשה את שניהם במקביל, או שהן ייכנסו כבר עכשיו, כדי שלא נצטרך להתקין תקנות נוספות.

עבד אל חכים חאג' יחיא: התחבורה הציבורית בקרב האוכלוסייה הערבית עדיין חלשה מאוד.

עבד אל חכים חאג' יחיא: גם אותה צריך לשפר.

עבד אל חכים חאג' יחיא: בכל מקום בעולם אתה יכול להטעין כרטיס איפה שאתה רוצה.

עבד אל חכים חאג' יחיא: זה מגוחך לדבר על הלבנות הון בהקשר של טעינת כרטיסי רב-קו.

<חוה ראובני: לא אמרנו את זה.

<חוה ראובני: ההגבלה לא נובעת מחששות של הלבנת הון.

<אתי בנדלר: ממה היא נובעת?

<חוה ראובני: היא נובעת מאנלוגיה לחוק כרטיסי חיוב.

<חוה ראובני: כיוון שאנחנו נותנים כאן שחזור מרגע שאדם מודיע על אובדן, כשיכול להיות שבין לבין יהיו שימושים, זה מוגבל להוראה בסעיף 5 לחוק כרטיסי חיוב.

<חוה ראובני: שם האדם מקבל זיכוי על שימוש לרעה בכרטיס חיוב עם תקרה של 400 שקל.

<חוה ראובני: אנחנו פשוט מפנים לשם.

עבד אל חכים חאג' יחיא: בחוק הזה אפשר לשנות את הסכום?

<חוה ראובני: אנחנו יכולים.

עבד אל חכים חאג' יחיא: האם אנחנו יכולים לקבוע סכום יותר גבוה כך שהשר יוכל לעדכן את זה על ידי הצהרה מסוימת בסוף כל שנה?

איתן כבל: האם קופת המדינה תתרוקן כתוצאה - - ?

<דרור גנון: זה לא קשור לקופת המדינה.

יוסי יונה: אני אשמח לשמוע מכם איזה שהוא פירוט ביחס לנגישות.

יוסי יונה: עלו פה תהיות ודאגות על כך שהנגישות היא לא כפי שהיינו רוצים שהיא תהיה, בין אם בפריפריה, בין אם בישובים ערביים וכו'.

יוסי יונה: נשמח לשמוע את התגובה שלכם עד כמה הנגישות קיימת הלכה למעשה.

יוסי יונה: לגבי הפרטיות, אדוני היושב-ראש, ראיתי שעל החוק הזה חלות כל ההגבלות שנמצאות בחוקים האחרים.

יוסי יונה: נראה שההיבט הזה מטופל.

יוסי יונה: אני העליתי תהיה בעקבות דבריך, אדוני היושב-ראש.

יוסי יונה: שאלת אם מפעיל כזה או אחר שיש בידיו את המידע יכול לעשות בו שימוש מעבר לפונקציה המאוד ספציפית של הכרטיס.

יוסי יונה: ציינת שהוא יכול להציע עסקאות כאלו ואחרות ללקוחות.

יוסי יונה: האם אכן זה קיים?

יוסי יונה: אם זה קיים, מה ההיגיון?

<דרור וגשל: מנפיק שירצה להקים מועדון לקוחות שכזה, יצטרך להחתים את המבקש על טפסים אחרים שבהם נדרשת ההסכמה שלו על כך שמשתמשים בפרטים שלו לצורך מועדון הלקוחות הזה.

<דרור וגשל: אם מבקש הכרטיס לא יחתום על זה, למנפיק אסור לעשות שום שימוש בפרטים האלה.

יוסי יונה: מה עומד מאחורי מתן האפשרות הזאת?

יוסי יונה: למה אתם חושבים שזה נכון לעודד את האפשרות הזאת מבחינת נקודת מבטם של המפעילים?

יוסי יונה: אני לא בהכרח מתנגד, אני רק תוהה לגבי ההיגיון שנמצא בבסיס.

יוסי יונה: הדבר הנוסף שאני רוצה להעלות זה העניין של מוניות השירות.

יוסי יונה: העלינו את החשש, העלינו את התהייה.

יוסי יונה: מה שאני רואה זה שמתגבשת איזו שהיא עמדה של כל חברי וחברות הכנסת האומרת לא להתקדם עם החוק הזה אם הוא לא יהיה אינטגרטיבי כך שהוא יכיל בתוכו מתן מענה למצוקה אפשרית מטעמם של מפעילי המוניות.

יוסי יונה: הנקודה האחרונה היא לגבי המפעילים של נקודות השירות.

יוסי יונה: מי יהיו המפעילים שיפעילו את נקודות השירות, האם אגד, המוניות, מישהו פרטי?

איתן כבל: לא משנה אם זה מונפק על ידי אגד, דן, הרכבת הקלה וכו', העיקר שהם יהיו מסונכרנים בתהליך כזה שכשיש תקלה האדם לא יצטרך להתחיל להתרוצץ.

איתן כבל: נניח שנסעת ברכבת הקלה והייתה לך תקלה, שלא יגידו לך לנסוע לאגד.

<רן שדמי: זאת הכוונה.

<אתי בנדלר: זה מצב שלא מתקיים היום.

איתן כבל: אנחנו נבחן ונוודא שאכן מה שיוסי העלה יובהר.

איתן כבל: זאת נקודה טכנית, אבל היא מאוד מאוד חשובה במערכת שאנחנו בונים בין הלקוחות למנפיק.

יוסי יונה: אני חושב שאין מחלוקת בין חברי הכנסת שזאת יוזמה מאוד יפה, אבל הבה נקפיד שהיא תהיה אופטימאלית.

יוסי יונה: כפי שאמרתי לפני כן בהקשר של המוניות, הבה לא נתקדם עם החוק הזה עד שלא נבטיח שכל ההסתייגויות הענייניות שיש לנו כאן יוטמעו בתוך החוק, כדי שנוציא מתחת ידינו חוק שמקדם באופן האופטימאלי ביותר את האינטרס הציבורי הרחב.

יעל כהן-פארן: אני מברכת על היוזמה, גם הפרטית וגם הממשלתית.

יעל כהן-פארן: אנחנו צריכים להתקדם קדימה.

יעל כהן-פארן: ברור שהכרטיס החכם יאפשר נגישות ונסיעה יותר ידידותית לכל המשתמשים, זאת המטרה, אבל אנחנו צריכים לדאוג שהחוק הזה יממש את מטרתו.

יעל כהן-פארן: לי יש תחושה שהוא מולבש על מצב שקיים היום.

יעל כהן-פארן: אולי הוא משפר אותו במשהו, אבל הוא לא באמת מאפשר שינויים טכנולוגיים יותר מהירים ממה שאנחנו מסוגלים לדמיין.

יעל כהן-פארן: צריך להיזהר עם העניין של טכנולוגיה בחקיקה ראשית כדי שזה לא יקבע אותנו לעוד עשרות שנים.

יעל כהן-פארן: כל ההתייחסויות לכרטיסים עצמם הם לפי המבנה של הכרטיס היום, אולי בעוד שנה או שנתיים זה ישתנה לחלוטין.

יעל כהן-פארן: צריך להשאיר את זה פתוח לתקנות.

איתן כבל: התייחסנו לזה.

איתן כבל: את צודקת בעניין הזה.

יעל כהן-פארן: עברנו לכרטיס חכם.

יעל כהן-פארן: בעצם זה שעברנו ביטלנו את הכרטיסים הזמניים, את הניירות.

יעל כהן-פארן: באיזה שהוא מקום פגענו פה בצרכנים שהם לא המשתמשים הקבועים בתחבורה הציבורית.

יעל כהן-פארן: יש פה איזו שהיא פגיעה.

יעל כהן-פארן: אתה לא יכול לקנות היום חופשי יומי בכרטיס מנייר, אתה לא יכול לעבור בין מפעילים שונים.

יעל כהן-פארן: אני נתקלת בזה בעצמי.

יעל כהן-פארן: אני נוסעת בתחבורה ציבורית, אתם יכולים לראות את הרב-קו שלי.

יעל כהן-פארן: אם אני מגיעה עם הילדות שלי לתחנת רכבת פרדס-חנה, תחנה שאין בה עמדת רב-קו, אני משלמת עליהן נסיעה של מבוגר.

יעל כהן-פארן: בתחנות רכבת שהן לא בחיפה, תל-אביב או באר שבע אין אפשרות לתת כרטיס למי שאין רב-קו.

יעל כהן-פארן: על ילד רואים שהוא ילד, זה לא שצריך להוכיח זכאות לפי נתוני ביטוח לאומי.

יעל כהן-פארן: יש פה איזו שהיא פגיעה.

יעל כהן-פארן: החוק צריך לאפשר לקבל חלק ממגוון הזכאויות, למשל ילד, למשל נסיעה חד-יומית לא רק בכרטיס חכם.

יעל כהן-פארן: 130 נקודות בכל הארץ זה שירות חלקי.

יעל כהן-פארן: השירות צריך להיות הרבה יותר מונגש.

יעל כהן-פארן: צריכה להיות אפשרות להנפיק באינטרנט.

יעל כהן-פארן: אם אפשר לקבל היום סים דרך האינטרנט ובדואר, איזו סיבה יכולה להיות לא לקבל את הכרטיס הזה באינטרנט ובדואר?

יעל כהן-פארן: אני מצטרפת לקריאה בנוגע למוניות השירות.

יעל כהן-פארן: אין צורך להכביר במילים על החשיבות של השילוב של מוניות השירות בתחבורה הציבורית בארץ.

יעל כהן-פארן: זה לא איזה בן חורג, הוא חלק מהמשפחה, הוא צריך להיכנס לתוך העניין הזה.

איתן כבל: צריך להגדיר מה הממשלה, מה המדינה מצפה ממוניות השירות.

איתן כבל: כל ההתנהלות היא פועל יוצא של איך המדינה רואה את זה.

איתן כבל: ההתייחסות תהיה פועל יוצא של איך המדינה כמדינה מגדירה את זה.

יעל כהן-פארן: אולי המדינה עוד לא החליטה מה היא רוצה ממוניות השירות.

יעל כהן-פארן: באמצעות החוק נחייב אותה לקבל אותן למשפחה.

יעל כהן-פארן: לגבי העניין של שמירת המידע.

יעל כהן-פארן: בכרטיס עם הכי פחות פרטיות יש שמירת מידע אין סופית, אין בחוק שום הגבלה על שמירת המידע.

<חוה ראובני: יש.

יעל כהן-פארן: אני לא חושבת שיש פה הגבלה.

יעל כהן-פארן: אני רוצה להביע חשש מזה שאולי יש כאן כוונות נסתרות לתת לעוד גורמים במדינה אפשרות מעקב אחרי אנשים.

<אורי זליגמן: מה שבעינינו לא מוצא חן זה התוכן.

<אורי זליגמן: אנחנו מתנגדים לתוכן.

<אורי זליגמן: אנחנו חושבים שצריכה להיות איזו עבודת הכנה לקראת הדיונים פה.

איתן כבל: אל תציע לנו הצעות.

איתן כבל: למה אתם מתנגדים?

<אורי זליגמן: מדובר על כרטיס נפרד שבכלל לא שייך לרב-קו, משהו מעולם אחר שקיים כבר.

איתן כבל: מה שאתה אומר לי זה שיש כאן חוק רב-קו.

איתן כבל: אתה אומר לי שאין מצב שמוניות השירות יהיו חלק נפרד מהחוק.

איתן כבל: עוד לא עסקנו בעניין של כן סבסוד, לא סבסוד, אלא בנקודת המוצא שבה אתה אומר לי שחייב שמוניות השירות תהיינה חלק מהמארג הזה.

<אורי זליגמן: כן.

<אורי זליגמן: אני חושב שנהיה הרבה יותר פרודוקטיביים אם תהיה ועדת משנה שנוכל להידבר איתה.

<דוד כוכבא: אני מבקש להודות לחברי הכנסת שהעירו את הערותיהם התומכות בשימוש ברב-קו במוניות שירות.

<דוד כוכבא: אנחנו הגענו לרגע האמת, אנחנו בהליך של חקיקה.

<דוד כוכבא: את המסע הזה של שילוב רב-קו במוניות שירות התחלנו לפני למעלה מ-4 שנים.

<דוד כוכבא: כל הזמן אמרו לנו שהחוק לא כולל את מוניות השירות, לכן אי אפשר להתקדם עם כל הנושא הזה.

<דוד כוכבא: כרגע אנחנו נמצאים בעיצומו של הליך החקיקה.

<דוד כוכבא: אנחנו עלולים, למרות התמיכה של חברי הכנסת, לצאת מכאן בעוד שעה כשסעיף 11 לא השתנה.

<דוד כוכבא: סעיף 11 מוציא לחלוטין את מוניות השירות מהרב-קו, זה כרטיס נפרד.

<דוד כוכבא: יש לנו את זה היום ברמה הרבה יותר גבוהה ממה שהחוק מגדיר.

<דוד כוכבא: התחלנו עם הרב-קו במוניות השירות.

<דוד כוכבא: התמיכה של חברי הכנסת צריכה להיות בכך שהם יבואו ויאמרו:

<דוד כוכבא: עד שסעיף 11 לא משלב את מוניות השירות ברב-קו, אנחנו לא נתמוך בחוק הזה.

<דוד כוכבא: אני רוצה לתת כלים למה אנחנו צריכים להיות בתוך הדבר הזה.

<דוד כוכבא: לא כולם מכירים את הענף הזה.

<דוד כוכבא: הענף היום נמצא במשבר הכי עמוק שהוא היה בו מאז שהתחילו להפעיל מוניות שירות במדינת ישראל.

<דוד כוכבא: אנחנו מסיעים כ-50 מיליון נוסעים בשנה.

<דוד כוכבא: זה כמעט כמו הרכבת.

<דוד כוכבא: הייתי רוצה לדעת כמה המדינה מסבסדת את הרכבת, כמה היא מסבסדת את המוניות.

<דוד כוכבא: אותו סעיף 11 קובע, אני לא יודע על סמך מה, שלמוניות יש איזה שהוא מבנה ייחודי.

<דוד כוכבא: אני שמעתי את האמירה הזאת.

<דוד כוכבא: כשאנחנו באנו למשרד התחבורה, אמרו לנו: תשמעו, אתם מבוזרים.

<דוד כוכבא: רבותיי, ענף המוניות ערוך, המשרד יודע את זה, יש לי פה חומרים.

<דוד כוכבא: אנחנו ערוכים מבחינה ארגונית וטכנולוגית להשתלב בכרטיס הרב-קו הרגיל, כולל מתן הנחה לאוכלוסיות זכאיות.

<דוד כוכבא: מי שיעמיד כאן איזו שהיא שאלה שאולי זאת אבן הנגף למה מוניות שירות לא ייכנסו לסובסידיה, הוא מטעה בכוונה.

<דוד כוכבא: אנחנו ערוכים טכנולוגית, ערוכים ארגונית, עובדים עם הגופים הכי משמעותיים.

<דוד כוכבא: תוך 4,5 חודשים אנחנו יודעים להכניס מכשירים למוניות ולכבד את כל כרטיסי הרב-קו על שלושת המגוונים האלה.

<בן בדרי: אני רוצה לחדד את הנושא.

<בן בדרי: החוק שהוצע מדבר על כרטיס שאינו מסובסד על ידי המדינה.

<בן בדרי: כרטיס לא מסובסד זה כמו כרטיס אשראי נוסף בכיס של הנוסע.

<בן בדרי: אם אני מגיע עם מונית לתחנה מלאה בנוסעים ואף נוסע לא עולה בגלל שהוא מחזיק כרטיס רב-קו ומחיר הנסיעה שהוא ישלם אצלי יהיה זהה למחיר הנסיעה שגובים בכרטיסייה שכבר קיימת היום במונית, לא עשינו כלום, חבל להכניס עוד מכשיר למונית שלא ייתן כלום.

איתן כבל: אני אגיד לך איפה הבעיה.

איתן כבל: אני לא קובע עמדה, אבל מוניות השירות לא יכולות להיות גורם מתחרה מול התחבורה הציבורית.

<בן בדרי: תשחררו אותנו, אל תכניסו כרטיס נוסף שלא ייתן לנו כלום.

איתן כבל: הממשלה לא מוכנה ללכת למהלך הזה היום.

איתן כבל: גם אם אני אנצל את העובדה שיש לי רוב בוועדה, הממשלה תטיל על זה וטו.

איתן כבל: אתם צריכים לנהל את השיח אצל שר התחבורה, אצל שר האוצר, לא רק פה.

<בן בדרי: מ-2007 ישנן תכתובות עם משרד התחבורה על כך שכשיתחיל הרב-קו הם ישובו אלינו.

<בן בדרי: מהוועדות האלו לא יצא כלום.

<בן בדרי: אם לא יהיה סבסוד זה יהיה עוד כרטיס אשראי בארנק.

איתן כבל: נבקש את הדברים ואת ההתייחסות בסיכום.

<משה מלול: למה המדינה מתנגדת להכנסת שירות המוניות?

<מיטל להבי: מדובר בחוק מאוד חשוב, הוא מדבר על תחבורה ציבורית כמערכת משולבת.

<מיטל להבי: אם אנחנו מדברים על מערכת משולבת, אי אפשר להתייחס רק לרכבות על מסילות.

<מיטל להבי: לא ברור לי אם הרכבת הקלה נמצאת או לא נמצאת, לא ברור אם מערכי התחבורה הציבורית העתידיים נמצאים.

<מיטל להבי: מוניות השירות נעדרות מפה.

<מיטל להבי: האמירה שזאת תחרות עם תחבורה ציבורית אחרת לא מעניינת.

<מיטל להבי: אנחנו יושבים פה כדי לחוקק לטובת המשתמשים.

איתן כבל: התחרות לא נוגעת לעובדה שצריך שיהיה כרטיס אחד.

איתן כבל: הוויכוח הוא על הסבסוד.

<מיטל להבי: אנחנו צריכים לתכנן מתוך ראיית טובת הנוסעים.

<מיטל להבי: הם שמעניינים אותנו, הם שמעניינים את הכלכלה שלנו.

<מיטל להבי: אנחנו רוצים לוותר על הנסיעה ברכב פרטי, אנחנו רוצים להעביר לתחבורה ציבורית.

<מיטל להבי: זה צריך להיות קל.

<מיטל להבי: מוניות השירות חייבות להיות משולבות.

<מיטל להבי: זה צריך להיפתח לכל סוג תחבורה ציבורית, גם עתידית וגם קיימת.

<מיטל להבי: כיום הכרטוס של מוניות השירות הוא נפרד, הוא אנונימי, הוא בלי סובסידיה.

<מיטל להבי: כל תאגיד הופך להיות אימפריה שמקימה מערכת סליקה בעצמה.

<מיטל להבי: אם אני נוסעת ב-4 ורוצה לעבור ל-5, אני גם לא יכולה, אני צריכה כרטיס נפרד ל-4, ל-5, ל-53.

<מיטל להבי: לא יהיו כרטיסים כאלה.

<מיטל להבי: כבר היום יש לי יותר מידי כרטיסים של חנויות שאני לא משתמשת בהם.

<מיטל להבי: הדבר הנוסף זה ניהול.

<מיטל להבי: זה לא רק כרטיס חכם, גם הניהול צריך להיות חכם.

<מיטל להבי: עיריית תל אביב שולחת היום תו חנייה עד הבית.

<מיטל להבי: האדם ממלא את הארנונה שלו שם.

<מיטל להבי: אנחנו לא יוצאים מתוך הנחה שכולם משקרים.

<מיטל להבי: אני חושבת שהניהול צריך להיות חכם.

<מיטל להבי: הוא צריך להיות הרבה יותר קל.

<מיטל להבי: יש עיריות שיודעות לעשות איסוף מידע מורכב, הן יודעות לתת שירות מצוין על בסיס מידע.

<מיטל להבי: פעם בכמה זמן לוקחים את כל המידע הזה, זורקים אותו למערך הרישוי, בודקים שאכן כולם רשומים, לא חושדים בכולם שהם רמאים.

<מיטל להבי: בקשה, נא לזכור שהמטרה היא לעודד את השימוש, ולהתנהג בהתאם.

יעקב גיל: אני רוצה לברך על המאמץ להפוך את הכרטוס לכרטוס חכם.

יעקב גיל: כל הפידבק הוא כדי לשרת את המטרה הזאת.

יעקב גיל: אני חושב שזה יהיה טוב לשים רגע את המשקפיים של המשתמשים, לא רק של מפעיל כזה או אחר, מוניות שירות כאלו ואחרות.

יעקב גיל: ברגע שבן אדם שיש לו הנחה עומד בתחנה והוא לא יוכל לעלות על מוניות שירות כי הוא יצטרך כרטיס אנונימי, אנחנו מפספסים את המטרה של כרטוס חכם.

יעקב גיל: כרטוס חכם אומר שאם יש לי כרטיס מסוג מסוים, לא משנה מאיזה סוג, אני אוכל לעלות על כל אמצעי תחבורה ציבורית.

יעקב גיל: זה מה שצריך להיות.

איתן כבל: יכול להיות מצב שבו אתה עולה גם למונית שירות - אני לא נכנס לדיון של הסבסוד - ומקבל את ההנחה.

איתן כבל: לא צריך בשביל זה לשנות את כל התבניות.

איתן כבל: אין שום סיבה בעולם, לא משנה אם זה כרטיס אנונימי או לא אנונימי, שכרטיס לא יידע להתנהל בטכנולוגיות של היום, וזה עוד לפני שעסקנו בשאלת הסבסוד.

איתן כבל: אני אומר את זה כתפישה.

יעקב גיל: נכון.

איתן כבל: אתה לא יכול להסתובב עם 10 כרטיסים.

יעקב גיל: בדיוק.

יעקב גיל: הצעת החוק הזאת מפרטת בצורה מאוד נרחבת על המערך שמבוסס על תקן קליפסו.

יעקב גיל: בשונה מכרטיסי אשראי וכל הכרטיסים שיש היום שבהם החשבון שלך נמצא בענן ולא נמצא פיזית על הכרטיס, ברב-קו הכסף נמצא על הכרטיס.

יעקב גיל: מפה מתחילות ונגמרות רוב הבעיות.

יעקב גיל: אנחנו מבקשים שלא רק שיהיה איזה אזכור קטן שאפשר יהיה לעשות בהוראת המפקח על התעבורה טכנולוגיות נוספות, אלא שיינתן מענה גם לטכנולוגיות חדשות שמאפשרות הטענה באינטרנט.

יעקב גיל: יש את הנושא של הסנכרון בין מאגרים.

יעקב גיל: עד היום לא הצליחו לסנכרן בין המאגרים של המפעילים.

יעקב גיל: מעניין לשמוע לוחות זמנים.

יעקב גיל: אני מתריע על איך יעבוד הסנכרון בין המאגרים הממשלתיים.

יעקב גיל: אני רואה כבר את כל אותם אנשים שייתקעו בין המאגרים ונצטרך אחרי זה לפתור להם את כל הבעיות.

<אילן קרני: אנחנו מקדמים בברכה כל צעד שישפר את השירות למשתמשי התחבורה הציבורית.

<אילן קרני: צריכים להבין שהכניסה של המשקיעים הפרטיים לוותה בהשקעה של מאות מיליונים לכל מפעיל.

<אילן קרני: יש סף כניסה מאוד מאוד גבוה שהיינו אמורים לעמוד בו.

<אילן קרני: גם אם מחר יוחלט שמוניות השירות ייכנסו לתוך המשחק הזה, ואני לא מביע כרגע עמדה, המשמעות היא שאנחנו נפגע.

<אילן קרני: צריכים לקחת את זה בחשבון.

איתן כבל: אני לא בית משפט, אני מחוקק.

איתן כבל: אם יבואו משרד התחבורה, משרד האוצר ומשרד המשפטים, יגידו שיש כאן איזה קיר אש שאסור לחדור - -

<אילן קרני: אין לי שום התנגדות שיהיו מוניות שירות, ובלבד שלגבי כל החברות הפרטיות לא ישמיטו את הקרקע.

<איציק כהן: אנחנו אומרים שהתחבורה הציבורית צריכה להיות מופעלת תחת כללים אחידים.

<איציק כהן: משרד התחבורה קבע את הכללים להפעלת התחבורה הציבורית, בין אם על ידי הסכמים שהוא חתם עם אגד ודן שבהם הוא קבע מה הוא רוצה ומה הדרישות שלו, בין אם במכרזים להפעלת התחבורה הציבורית.

<איציק כהן: אי אפשר להסתכל על כרטיס הרב-קו, שזה נושא הדיון, במנותק מכל הנושא של הפעלת התחבורה הציבורית.

<איציק כהן: כרטיס הרב-קו הזה עשה מהפיכה גדולה מאוד בכך שהוא איפשר את הכיבוד ההדדי והעלה את רמת השירות.

<איציק כהן: חוץ מרמת השירות לנוסע יש גם את העניין של כמה המדינה משלמת עבור כל נוסע.

<איציק כהן: המדינה, שמשקיעה במערכות של הסעות המונים, בתשתיות, באוטובוסים וכן הלאה, צריכה להחליט איפה היא רוצה לשלב את ענף המוניות, איפה מתאים לענף המוניות לפעול.

<איציק כהן: האם מישהו חושב שמתאים לענף המוניות לפעול במרכזים עירוניים סואנים, איפה שיש רכבות תחתיות וכהנה?

<איציק כהן: אני חושב שלא.

<איציק כהן: גם משרד התחבורה חושב שלא.

<איציק כהן: אנחנו מקבלים בברכה את כולם, בתנאי שכולם יהיו כפופים תחת אותה רגולציה, תחת אותם כללים.

<רן בן דוד: אנחנו פועלים בענף תחת רגולציה מאוד מאוד קפדנית, החל מרמת הביצוע עד רמת השלט בתחנות האוטובוס בדרך.

<רן בן דוד: כרטיס חכם הוא חלק חשוב, הוא חלק נכבד מהרגולציה הזאת.

<רן בן דוד: אנחנו חושבים שהכנסה רק של כרטיס חכם של מוניות השירות היא פתרון חלקי.

<רן בן דוד: אנחנו מבקשים שאם כבר זה יקרה, זה יקרה במסגרת כוללת של הסדרה של הענף.

<דרור וגשל: משרד המשפטים קידם במשך המון המון שנים את החוק הזה.

<דרור וגשל: הוא דחף את משרד התחבורה, כמובן בעידוד הוועדה, לחוקק את החוק הזה.

<דרור וגשל: החוק הזה לא עוסק במוניות שירות, הוא עוסק בפרטיות, הוא עוסק בשמירת מידע, הוא עוסק באיך החברות שמשתמשות בפרטים לא ישתמשו בפרטים שלנו לרעה.

<דרור וגשל: הוא מעגן המון המון דברים שבמצב הנוכחי היום אין עליהם שום עבירה פלילית, אין הסדרה שלהם בשום מקום.

<דרור וגשל: החוק הזה נחוץ מאוד.

<דרור וגשל: יש עוד פלטפורמה שיותר רלוונטית לאפיק השני, לא לאפיק הזה.

<דרור וגשל: החוק הזה צריך להתקבל, יש בו דברים חשובים.

<דוד כוכבא: זאת בדיוק הסכנה, על זה דיברנו.

<ויקטור הראל: יש פה כמה אי דיוקים בפלטפורמה.

<ויקטור הראל: כרטיס הרב-קו מבוסס על טכנולוגיית קליפסו.

<ויקטור הראל: מדובר על טכנולוגיה מתקדמת ומאובטחת.

<ויקטור הראל: היא מהווה תקן דה-פקטו של התחבורה הציבורית באירופה.

<ויקטור הראל: הטכנולוגיה הזאת פועלת באלפי מקומות בעולם.

<ויקטור הראל: אני הייתי בין הממליצים על הטכנולוגיה הזאת לפני 14 שנים בפני משרד התחבורה.

<ויקטור הראל: היתרון הגדול - משום מה הוא לא הוזכר היום - זה שהכרטיס הוא לא קניין פרטי של ספק מיוחד, אלא יש מספר רב של ספקים.

<ויקטור הראל: יש מספר רב של ספקים לא רק של כרטיסים, גם של ציוד קצה, של קוראים וכו'.

<ויקטור הראל: מה שטעון שיפור זו לא הטכנולוגיה - הטכנולוגיה מתקדמת כל הזמן בקבוצות עבודה מקצועיות שמוציאות גרסאות חדשות של הקליפסו - אלא השימוש בה.

<ויקטור הראל: לנושא השימוש יש כמה הערות.

<ויקטור הראל: מה שמוגדר היום כשימוש ברב-קו זה שצריך לטעון משהו כדי לנסוע.

<ויקטור הראל: הרב-קו, כמו שהוא היום, יכול לשמש גם כמשהו שמזדהים איתו ונוסעים, אחר כך עושים חשבון.

<ויקטור הראל: אפשר מחר בבוקר להשתמש בזה.

<ויקטור הראל: זה לא מופיע בהצעת החוק.

<ויקטור הראל: בהצעת החוק מופיע רב-קו ככרטיס פלסטיק.

<ויקטור הראל: היום יש רב-קו בצמיד, יש רב-קו בפלאפון, אפשר להשתמש גם בזה.

<ויקטור הראל: יש קונצנזוס בוועדת הכלכלה, יש קונצנזוס בציבור, במיוחד בציבור שנוסע בתחבורה הציבורית.

<ויקטור הראל: אני לא רואה ממשלה שפויה שתשים וטו על הכנסת כרטיס רב-קו במוניות שירות.

<דן לנדאו: החוק הזה מחדש כמה חידושים מאוד דרמטיים.

<דן לנדאו: חידוש אחד, מתן משקל גדול יותר לערך הפרטיות אל מול ערכים כמו יעילות ושירותיות.

<דן לנדאו: צריך לבדוק איך זה מתאזן.

<דן לנדאו: יש פה פגיעה מסוימת בשירותים לטובת הפרטיות.

<דן לנדאו: צריך לראות איך זה מתאזן, בפרט שהמדינה מתיימרת, מתכוונת להיכנס בנעלי חלק מהשירותים שהמפעילים נותנים היום.

<דן לנדאו: החוק קובע שההליך החוקי לתשלום בתחבורה הציבורית הוא כבר לא שקלים, הוא רב-קו, לא משנה אם הרב-קו הוא פיזי, מחר אפליקציה.

<דן לנדאו: זה דרמטי מבחינה שירותית, תפעולית וחברתית.

<דן לנדאו: שווה לבדוק את ההשלכות.

<דן לנדאו: הופכים כמעט לחריג את הכרטיס החד-פעמי.

<דן לנדאו: גם לזה יש משמעויות מרחיקות לכת.

<דן לנדאו: יש פה הטלה של סמכויות אכיפה, כמעט שיטור, מופרזות לחלוטין על המפעילים, דברים שיגרמו לתקריות אלימות.

<דן לנדאו: יש לנו בזה ניסיון.

<דן לנדאו: אלה דברים שהם למעלה מן הדרוש.

<דן לנדאו: אנחנו חושבים שהנטייה היום, החשיבה החוקתית היום היא לא למהר ולחלק סמכויות שיטוריות לגופים שאינם המדינה.

איתן כבל: החוק הזה הוא חוק חשוב.

איתן כבל: הוא מצריך חריש עמוק בכל הפרמטרים שהתייחסתי אליהם בתחילת הדרך - ידידותיות של המשתמש אל מול כל הגורמים, פרטיות, מציאת נקודות איזון.

איתן כבל: יש את העניין של מוניות השירות, כל העניין של כן סבסוד, לא סבסוד.

איתן כבל: אני פונה לנציגי הממשלה.

איתן כבל: אני מבקש להעביר את הנוסח המעודכן.

איתן כבל: אני מבקש לשבת עם היועצת המשפטית של הוועדה.

<אתי בנדלר: אין להם נוסח מעודכן, זה הנוסח שהם מציעים.

איתן כבל: אני מבקש מגברתי היועצת המשפטית לשבת עם משרד התחבורה.

איתן כבל: אם יש דברים מוסכמים, אני מבקש להביא את הנוסח המתוקן.

איתן כבל: אני מבקש את עמדת משרד האוצר לגבי הנושא של מתן הסובסידיה למוניות השירות, כמובן בראייה של מה שהציגו נציגי מטרופולין, אגד ודן.

איתן כבל: אני רוצה לדעת אם מערכת היחסים המתקיימת פוגעת, נפגעת.

איתן כבל: אלו שאלות חשובות.

איתן כבל: עם כל הכבוד לנהגי מוניות השירות שאני בעדם בסך הכל הכללי, יש אינטרסים של אנשים שהוציאו והשקיעו.

איתן כבל: צריך למצוא אם אכן כך, לא כך.

איתן כבל: צריך לראות איפה הדברים עומדים.

איתן כבל: כשהנתונים יהיו ונדע, רק אז נתחיל את הוויכוח.

איתן כבל: אלה הדברים שאני רוצה.

איתן כבל: יש את חוק המוניות שאנחנו צריכים לתת עליו את הדעת.

איתן כבל: המשנה במשרד המשפטים ביקש ללמוד את העניין.

איתן כבל: נתנו לכם את הזמן כדי לתת לנו את חוות הדעת שלכם.

<דרור וגשל: לא קיבלתם את התגובה שלנו?

איתן כבל: לא.

<לאה ורון: היושב-ראש מדבר על הצעת החוק של המוניות.

<חוה ראובני: הייתה הצעה שהייתה בישיבה האחרונה.

<דרור וגשל: הייתה הצעה שירדה.

איתן כבל: יש הצעת חוק, היא מורכבת משני חלקים.

איתן כבל: ביקשתי את ההתייחסות של משרד המשפטים לגבי הפיצוי, לגבי נושא ההמרה.

איתן כבל: זה לא מופיע בנוסח החוק.

איתן כבל: אתה יכול להתווכח אחר כך אם אתה בעד המרה או לא, אבל מבחינת החוקיות של העניין אני רוצה לדעת שאני הולך על קרקע מוצקה.

<אתי בנדלר: שכל הממשלה עומדת מאחורי הצעת החוק.

<דרור וגשל: עדיין אין הצעת חוק.

<אתי בנדלר: יש הצעה ברורה של משרד התחבורה.

<דרור וגשל: אין הצעה ממשלתית.

<חוה ראובני: יש מתווה.

איתן כבל: חברים, אני לא יכול להעלות להצבעה מתווה.

<חוה ראובני: הם יכולים לחוות דעה על מתווה.

איתן כבל: אני לא מתקדם.

איתן כבל: לא מעניין אותי אם יש לך, אין לך, היא נתנה לך, הוא לא נתן לך.

איתן כבל: אני לא מתקדם סנטימטר.

איתן כבל: את העניינים האלה תפתרו אצלכם בממשלה.

איתן כבל: אנחנו לא מתעסקים עם זה.

איתן כבל: אני לא מתחיל עד שאני לא רואה את חוות הדעת הברורה.

איתן כבל: אותו דבר לגבי מוניות השירות.

איתן כבל: אני רוצה את עמדתכם בעניין הזה.

איתן כבל: אני רוצה שיהיה חתום עליה ראש אגף תקציבים לפחות.

איתן כבל: אם תרצה, שר האוצר.

איתן כבל: בפחות מזה אני לא מוכן להתקדם עם העניין הזה.

איתן כבל: אני לא אביא אנשים, אטרטר אותם.

איתן כבל: צריכה להיות עמדת ממשלה חלוטה, אחרי זה חברי הכנסת יביעו את עמדתם.

<בן בדרי: אנחנו מבקשים לקבל את ההחלטות האלו בזמן.

איתן כבל: אני כבר מודיע שלא תוזמנו לדיון הבא.

איתן כבל: אנחנו לא נתעסק בדיון הבא בעניין המוניות, אנחנו נעסוק בנושאים אחרים.

איתן כבל: אני לא רוצה סתם לטרטר אתכם, סתם לבלבל לכם את המוח.

איתן כבל: תודה, הישיבה נעולה.